CELEX: 62011CN0469
Language: lv
Date: 2011-09-14 00:00:00
Title: Lieta C-469/11 P: Apelācijas sūdzība, ko par Vispārējās tiesas (pirmā palāta) 2011. gada 22. jūnija spriedumu lietā T-409/09 Evropaïki Dynamiki — Proigmena Systimata Tilepikoinonion Pliroforikis kai Tilematikis AE /Eiropas Komisija 2011. gada 14. septembrī iesniedza Evropaïki Dynamiki — Proigmena Systimata Tilepikoinonion Pliroforikis kai Tilematikis AE

12.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 331/13
            
         Apelācijas sūdzība, ko par Vispārējās tiesas (pirmā palāta) 2011. gada 22. jūnija spriedumu lietā T-409/09 Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Eiropas Komisija 2011. gada 14. septembrī iesniedza Evropaïki Dynamiki — Proigmena Systimata Tilepikoinonion Pliroforikis kai Tilematikis AE
   
   (Lieta C-469/11 P)
   2011/C 331/22
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (pārstāvis — N. Korogiannakis, Δικηγόρος)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas rīkojumu lietā T-409/09;
            
         
               —
            
            
               pilnībā noraidīt Komisijas iesniegto lūgumu par nepieņemamību;
            
         
               —
            
            
               nodot lietu izskatīšanai Vispārējā tiesā, lai tā lemtu par lietas būtību;
            
         
               —
            
            
               piespriest Komisijai atlīdzināt apelācijas sūdzības iesniedzējas tiesāšanās un citus izdevumus, tai skaitā izdevumus, kas tai radušies sākotnējā procesā, pat, ja šī apelācijas sūdzība tiktu noraidīta, un izdevumus, kas radīsies šīs apelācijas sūdzības izskatīšanas laikā, ja tā tiks pieņemta izskatīšanā.
            
         
      Pamati un galvenie argumenti
   
   Apelācijas sūdzības iesniedzēja lūdz atcelt apstrīdēto rīkojumu, pamatojoties uz sekojošo:
   
               —
            
            
               Vispārējā tiesa esot pieļāvusi kļūdu tiesību piemērošanā, nepiemērojot Reglamenta 102. panta 2. punktu, kas paredz [procesuālo termiņu] pagarināšanu, pamatojoties uz apsvērumiem par attālumu, par fiksētu desmit dienu termiņu, lietās, kurās ir jānosaka Eiropas iestāžu ārpuslīgumiskā atbildība;
            
         
               —
            
            
               Vispārējā tiesa, nepiemērojot [Reglamenta] 102. panta 2. daļu, esot pārkāpusi vienlīdzīgas attieksmes un tiesiskās drošības principus;
            
         
               —
            
            
               Vispārējā tiesa esot pieļāvusi kļūdu tiesību piemērošanā, piekrītot, ka termiņš bija jāsāk skaitīt no brīža, kad Komisijas pieņemtais lēmums noraidīt apelācijas sūdzības iesniedzējas piedāvājumu tika paziņots apelācijas sūdzības iesniedzējai.